
Erősíti-e a „kivétel” a „szabályt”? Felsőfokú végzettséggel rendelkező látássérültek életútjai

Kulcsszavak: látássérültek; munkaerőpiac; felsőfokú iskolai végzettség; oktatási inklúzió; munkaerőpiaci inklúzió
Látássérültként felsőfokú diplomát szerezni nemcsak kivételes teljesítmény, de a társadalmi átlagnál jóval kisebb arányban fordul elő, mondhatni, társadalmi kivételnek számít. Kutatásomban erre az atipikusan sikeres társadalmi csoportra fókuszálok, a felsőfokú végzettségű látássérültek oktatási és munkaerő-piaci inklúziójának folyamatát, társadalmi befolyásoló tényezőit és eredményességét vizsgálom. Célom feltárni, hogy milyen motivációs tényezőkkel rendelkeznek, milyen akadályokkal szembesültek, milyen segítségben részesültek, hogyan küzdöttek meg a mindennapok hátrányaival, mennyire tudtak aktívvá és eredményessé válni a munkaerőpiacon, hogyan élik meg saját helyzetüket, milyen jövőképük van. A vizsgálat magyarországi felsőfokú végzettséggel rendelkező látássérültekkel készített életút-interjújra épül. A kutatás eredményei rávilágítanak arra, hogy a látássérültek hátrányos helyzetéből a felsőfokú végzettség kitörési lehetőséget jelenthet, mivel munkaerő-piaci kirekesztettségük egyik kiváltó oka továbbtanulást akadályozó hátráltató tényezők erős jelentéte életükben.



